17. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.8275/202 της 24 Ιουν./12 Ιουλ.  1966 (ΦΕΚ Β΄ 437) Περί του τρόπου μεταφοράς, από λιμένα εις λιμένα του εσωτερικού των εγχωρίων προϊόντων και των ελευθέρων (τελωνισμένων) εμπορευμάτων κλπ. Έχοντες υπ’ όψει: α)Τας διατάξεις, α)του δευτέρου εδαφίου της παρ. 1 του άρθρ. 75, β)των παρ. 1 και 2 του άρθρ. 76 του Νόμ. 1165/1918 «περί Τελωνειακού Κώδικος», γ)της παρ. 11 του άρθρ. 67 του αυτού Νόμ. 1165/1918, της προστεθείσης δια του άρθρ. 10 του Α.Ν. 791/1948, δ)της παρ. 2 του άρθρ. 133 του αυτού Νόμ. 1165/1918 της προστεθείσης δια του άρθρ. 17 του Α.Ν. 791/1948, ε)των άρθρ. 3 εδάφ. γ΄ και 4 του από 27 Αυγ. 1932 Δ/τος «περί ωρών εργασίας και αποζημιώσεως των τελωνειακών υπαλλήλων και ανδρών της τελωνοφυλακής δια τελωνειακάς εργασίας», ως τούτο ετροποποιήθη δια του άρθρ. 1 του από 12 Δεκ. 1932 ομοίου «περί τροποποιήσεως του Δ/τος της 27 Αυγ. 1932 «περί ωρών εργασίας και αποζημιώσεως τελωνειακών υπαλλήλων κλπ.» 167 Μεταφορά στο εσωτερικό 30.Β.ο.12-14 30.Β.α.12-14 Μεταφορά στο εσωτερικό Μεταφορά στο εσωτερικό 30.Β.α.15-17 , ς)το άρθρ. 19 του Νόμ. 2096/1952 «περί τροποποιήσεως και συμπληρώσεως διατάξεών τινων του Τελωνειακού Κώδικος και άλλων τινών διατάξεων». Β)Τας υφισταμένας σήμερον συνθήκας εις τας μεταφοράς από λιμένος εις λιμένα του εσωτερικού των εγχωρίων προϊόντων και των ελευθέρων τέλους (τελωνισμένων) εμπορευμάτων, ως εκ των οποίων καθίσταται δυνατή η περεταίρω απλούστευσις των τελωνειακών διατυπώσεων κατά τας εν λόγω μεταφοράς και η περαιτέρω διευκόλυνσις τούτων, αποφασίζομεν: Ι.Η μεταφορά από λιμένος εις λιμένα του εσωτερικού πάντων των εγχωρίων προϊόντων και ελευθέρων τέλους (τελωνισμένων) εμπορευμάτων ενεργείται ανεξαρτήτως ποσότητος και αδιαφόρως του είδους του χρησιμοποιουμένου μεταφορικού μέσου (πλοίου, μότορσιπ, φέρυ-μπόουτ κλπ.) ελευθέρως και άνευ εκδόσεως και καταθέσεως τελωνειακών εγγράφων εις τους λιμένας φορτώσεως και εκφορτώσεως. ΙΙ.Κατ’ εξαίρεσιν απαιτείται η έκδοσις αδείας μεταφοράς υπό της τελωνειακής αρχής του τόπου φορτώσεως εις τας κάτωθι περιπτώσεις: 1.Εφ’ όσον πρόκειται περί ειδών άτινα κατά το πρώτον εδάφιον της παρ. 1 του άρθρ. 75 του Νόμ. 1165/1918 «περί Τελωνειακού Κώδικος» και την σχετικήν υπ’ αριθ. Νόμ. 5828/10.6.1854 απόφασιν ημών (ΦΕΚ 143/Β/1954) υπόκεινται εις τέλος ή φόρον ή δικαίωμα εξαγωγής κλπ. ανώτερον των δραχ. 200 ή κατά το δεύτερον εδάφιον της αυτής παραγράφου του ιδίου άρθρου του Τελωνειακού Κώδικος και τας σχετικάς Π.24369/11.12.1953. (ΦΕΚ 4/Β/1954) Μ.2033/28.4.1954 (ΦΕΚ 105/Β/1954) αποφάσεις ημών, υπόκεινται εις απαγόρευσιν εξαγωγής ή ειδικάς διατυπώσεις εξαγωγής. 2.Δια τα υπό τελωνειακήν παρακολούθησιν τελούντα είδη δυνάμει των επί τη βάσει του άρθρ. 88 του Τελωνειακού Κώδικος εκδιδομένων εκάστοτε αποφάσεων ημών, ως και δια τα δυνάμενα να μεταδώσωσι την φυλλοξήραν κατά τας σχετικάς περί ταύτης διατάξεις. 3.Δια τα πάσης φύσεως παραδοθέντα εις ελευθέρας χρήσιν είδη υπό τον όρον της διαμετακομίσεως συμφώνως προς τας κειμένας σχετικάς διατάξεις (υπ’ αριθ. 3/1937 υπουργική απόφασις Ε.Δ.Υ.Θ. 2/1960 κλπ.), ή τελούντα υπό καθεστώς προσωρινής ατελείας. Εν τη περιπτώσει ταύτη επί της εκδιδομένης αδείας μεταφοράς δέον όπως μνημονεύηται απαραιτήτως ο αριθμός του οικείου παραστατικού εγγράφου δυνάμει του οποίου τα εν λόγω προς μεταφοράν είδη παρεδόθησαν εις ελευθέραν χρήσιν ή επί προσωρινή ατελεία, ως και η παραδώσασα ταύτα Τελωνειακή Αρχή. 4.Επί μεταφοράς μεταξύ των Κυκλάδων νήσων, των νήσων Σάμου, Ικαρίας, Χίου, Λέσβου και Ψαρών     ως     και    επί     μεταφοράς     έκ    τινος (Αντί της σελ. 303(γ) Σελ. 303(δ) Τεύχος 599-Σελ. 95 168 των εν λόγω νήσων εις την λοιπήν Ελλάδα, πλην Δωδεκανήσου, των κάτωθι ειδών, εφ’ όσον τα είδη ταύτα δεν είναι αποδεδειγμένως εγχωρίου παραγωγής και μεταφέρονται εις εμπορευσίμους ποσότητας. 1)Γάλακτος συμπεπυκνωμένου μετά ζαχάρεως. 2)Βουτύρου νωπού. 3)Τυρού Ολλανδικού. 4)Λίπους μαγειρικού. 5)Καφέ αφρύκτου. 6)Ζακχάρεως. 7)Μπανανών νωπών. 8)Αλαντικών. 9)Κρεάτων παρεσκευασμένων εντός κυτίων. 10)Ιχθύων εντός κυτίων. 11)Παιδικών τροφών με βάσιν το άμυλον. 12)Οσπρίων εντός λευκοσιδηρών κυτίων. 13)Επισώτρων αυτοκινήτων και ποδηλάτων. 14)Υφασμάτων εν γένει. 15)Ετοίμων ειδών ενδύσεως εκ τεχνητών υφαντικών ινών. 16)Κλινοσκεπασμάτων εξ ερίου και τοιούτων εκ τεχνητών υφαντικών ινών. 17)Αλεξιβροχίων εκ συνθετικών υφαντικών ινών. 18)Ειδών επιτραπεζίων εκ πορσελάνης χρυσω διακοσμήτων και τοιούτων κρυσταλλίνων. 19)Πολυελαίων και πολυφώτων εξ υάλου. 20)Μαχαιροπερονών εξ ανοξειδότου χάλυβος ή εκ χαλυβδοκράμματος. 21)Ομματοϋαλίων εκ κυτταρινοειδούς προστατευτικών εκ του ηλίου.  «5.Οσάκις, είτε λόγω γειτνιάσεως των λιμένων φορτώσεως με το εξωτερικόν, είτε λόγω της ποσότητος του μεταφερομένου είδους, είτε εξ οιουδήποτε ετέρου ειδικού λόγου, κρίνεται σκόπιμος η εξακρίβωσις της αποβιβάσεως των ως άνω ειδών εις τον τόπον προορισμού των».  «6.Εις περιπτώσεις, καθ’ ας επιβάλλονται εξ ετέρων διατάξεων διατυπώσεις κατά την μεταφοράν εγχωρίων προϊόντων ή ελευθέρων (τελωνισμένων) εμπορευμάτων (ως λ.χ. αι αφορώσαι εις δασικά προϊόντα, αρχαιολογικά ευρήματα κλπ.)».  «7.Εφ’ όσον ο φορτωτής αιτείται την έκδοσιν αδείας μεταφοράς υπό της Τελωνειακής Αρχής, δι’ αποχρώντας λόγους». Αι περιπτ. 5, 6 και 7 προσετέθησαν δια της υπ’ αριθ. Τ.5549/291 της 24 Νοεμ./5 Δεκ. 1975 (ΦΕΚ Β΄ 1436) αποφ. Υπ. Οικονομικών ΙΙΙ.Ειδικώς επί των κατά την προηγουμένην παράγραφον μεταφορών εν τω εσωτερικώ δια πορθμείων (φέρυ-μπόουτ) και των ωρισμένον δρομολόγιον εκτελούντων πλοίων απαιτείται άδεια μεταφοράς μόνον επί των κατά τ’ ανωτέρω περιπτ. 11/2, 3 και 4. ΙV.Oσάκις η μεταφορά διενεργείται δια πλοίων εκτελούντων μικτούς πλόας και εφ’ όσον κατά την κρίσιν της τελωνειακής Αρχής η μεταφερομένη ποσότης προορίζεται προς εμπορίαν, απαιτείται ομοίως η έκδοσις αδείας μεταφοράς παρά της Τελωνειακής Αρχής φορτώσεως. Σελ. 304(δ) Τεύχος 599-Σελ. 96 V.Αι υπό της κειμένης νομοθεσίας προβλεπόμεναι ειδικαί διατυπώσεις μεταφοράς (δασικαί φυλλοξήρας, υγειονομικαί κλπ.) θα εξακολουθήσωσι τηρούμεναι. IV.Δια την μεταφοράν εκ Δωδεκανήσου εις την λοιπήν Ελλάδα ειδών εισαχθέντων εις Δωδεκάνησον εκ του εξωτερικού ή κατασκευασθέντων εις Δωδεκάνησον εκ πρώτων υλών εισαχθεισών εκ της αλλοδαπής εφαρμόζονται πάντοτε αι διατυπώσεις των υπ’ αριθ. 28/1949 και 39/1957 εγκυκλίων διαταγών, των ειδών τούτων θεωρουμένων ως υποκειμένων. Τα είδη Δωδεκανησιακής προελεύσεως των οποίων όμοια εισάγονται εις Δωδεκάνησον εκ της αλλοδαπής (οίον ζυμαρικά, άλευρα, δημητριακοί καρποί, ιχθείς, κυψέλαι, σίδηρος οικοδομών κλπ.) μεταφέρονται δι’ αδείας μεταφοράς προς τον σκοπόν της αποφυγής καταστρατηγήσεων. Τα λοιπά είδη τουτέστιν τα αναμφισβητήτως Δωδεκανησιακής παραγωγής, ων όμοια δεν εισάγονται εκ της Αλλοδαπής, μεταφέρονται κατά τας διατάξεις των ανωτέρω παραγράφων της παρούσης αποφάσεως. Ως προς την μεταφοράν φιαλών ζύθου, πλήρων ή κενών, εκ της λοιπής Ελλάδος προς Δωδεκάνησον και τ’ ανάπαλιν ισχύει η υπ’ αριθ. Ε.9961/161/ 7.6.1966 ειδική εν προκειμένω απόφασις ημών. 169 Μεταφορά στο εσωτερικό 30.Β.ο.17 30.Β.α.17 Μεταφορά στο εσωτερικό VII.Τα άνευ αδείας της Τελωνειακής Αρχής μεταφερόμενα είδη απαλάσσονται της καταβολής δικαιωμάτων υπερημερίας, εφ’ όσον αποτίθενται εις χώρους κειμένους εκτός των τελωνειακών τοιούτων. VIII.Ως θέσεις εις ας οφείλονται αι κατά το άρθρ. 7 του από 27 Αυγ. 1932 Δ/τος «περί ωρών εργασίας και αποζημιώσεως τελωνειακών υπαλλήλων κλπ.» ως τούτο ετροποποιήθη και συνεπληρώθη μεταγενεστέρως, αποζημιώσεις δια τας φορτοεκφορτώσεις των κατά τας διατάξεις της παρούσης μεταφερομένων εγχωρίων προϊόντων και ελευθέρων (τελωνισμένων) εμπορευμάτων, ορίζονται αι θέσεις αι κείμεναι πέραν των λιμενικών χώρων, αίτινες συνήθως διατίθενται δια τας τοιαύτας φορτοεκφορτώσεις. Οι ανωτέρω χώροι συνήθων φορτοεκφορτώσεων, όντες άσχετοι προς τα όρια των τελωνειακών περιβόλων, καθορίζονται κατά λιμένα, προκειμένου περί Διευθύνσεων Τελωνείων Α΄ ή Β΄ τάξεως, δια πρακτικού Επιτροπής, αποτελουμένης εκ του προϊσταμένου της οικείας Διευθύνσεως Τελωνείου (ή προκειμένου περί του Πειραιώς και της Θεσσαλονίκης εκ του προϊσταμένου Διευθυντού της Τελωνειακής περιφερείας) και εξ ενός εκπροσώπου του Εμπορικού Επιμελητηρίου ή Συλλόγου. Εις περίπτωσιν υπάρξεως αμφοτέρων των οργανώσεων τούτων εν τη έδρα της Τελωνειακής Αρχής, της ως άνω Επιτροπής μετέχουσιν ανά είς εκπρόσωπος εξ αυτών. Εν περιπτώσει διαφωνίας μέλους της Επιτροπής, ο τελευταίος καθορισμός των θέσεων τούτων ενεργείται δι’ αποφάσεως του οικείου Νομάρχου ή προκειμένου περί των Αθηνών-Πειραιώς υπό του Υπουργείου των Οικονομικών. Τ’ ανωτέρω εφαρμόζονται και δια τον καθορισμόν των τοιούτων χώρων συνήθων φορτοεκφορτώσεων δια τους λιμένας ένθα εδρεύουσι Τελωνεία Α΄ ή Β΄ τάξεως ή υποδεέστεραι Τελωνειακαί Αρχαί (Τελωνεία Γ΄ τάξεως, Τελωνοσταθμαρχεία και Τελωνοφυλακεία), των θέσεων τούτων καθοριζομένων δι’ αποφάσεων των προϊσταμένων των οικείων Τελωνειακών Περιφερειών, μετά γνώμην Επιτροπής αποτελουμένης εκ του προϊσταμένου της Τελωνειακής Αρχής εκάστου λιμένος και εκπροσώπων της εμπορικής τάξεως κατά τα ειδικώτερον εν τω δευτέρω εδαφίω της παραγράφου ταύτης οριζόμενα. Εν περιπτώσει διαφωνίας μέλους των Επιτροπών τούτων εφαρμόζονται αι διατάξεις του τρίτου εδαφίου της παρούσης παραγράφου. ΙΧ.Αι ήδη εκδοθείσαι αποφάσεις καθορισμού χώρων συνήθων φορτοεκφορτώσεων παραμένουσιν εν ισχύϊ. Χ.Τα καθιερωμένα βιβλία, α) καταχωρήσεως διατακτικών ή φορτωτικών ειδών μεταφερομένων άνευ τελωνειακών εγγράφων   και β) καταχωρήσεως αιτήσεων εναποθέσεως εις τελωνειακούς χώρους ειδών μεταφερομένων άνευ τελωνειακών εγγράφων θέλουσιν εξακολουθήσει τηρούμενα. Από της ισχύος της παρούσης η υπ’ αριθ. Τ.6310/ 14.11.1958 προγενεστέρα απόφασις ημών καταργείται. Η παρούσα δημοσιευθήτω δια της Εφημερίδος της Κυβερνήσεως. 